Video: Metropolisiebeampte buite laerskool aangerand | Maroela Media
Clifford Shongwe, woordvoerder van die EMPD, het Woensdag aan Maroela Media gesê die metropolisie is deur die skoolbestuur van die Dunnottar Primary School ontbied, aangesien verskeie motoriste gereeld ander motors se toegang versper, veral as leerlinge by die skool op- en afgelaai word. Mense hou ook aan die verkeerde kant van die straat stil.
"Die bevelvoerder was omstreeks 13:40 by die skool en het 'n boete aan 'n oortreder uitgeskryf. Die man het eers kalm voorgekom en toe skielik begin om die bevelvoerder aan te rand," het Shongwe gesê.
Die motoris, glo in sy vroeë 40's, is kort na die aanval in hegtenis geneem op aanklag van aanranding. Hy het Dinsdag in die hof in Dunnottar verskyn en die saak is tot 8 September uitgestel.
Die bevelvoerder is nie ernstig beseer nie en was teen Woensdag terug op sy pos.
Sluit hom toe vir baie baie lank.
Hier is weer een van daai sensasie stories.
Dit is verskriklik. Ek stem. Sluit hom toe. Daar moert n voorbeeld van hom gemaak word.
EK SOEK NAME, NAME!!!!!!
Die vark in die verhaal moet defnitief van aanranding met doel om ernstig te beseer aan gekla word, bestuurs en vuurwapenlisensies moet gekanselleer word en hy moet ondersoek word vir mishandeling van sy vrou/gesin. Gaan maar gerus sy rekords na- lyk vir my hy na groot moeilikheid.
HKGK …… Wat my verbaas is dat die omstanders (en baie van die skoolkinders) vir etlike sekondes staan en toekyk, sonder om iets te doen, om die aanranding stop te sit. Hierdie ou het 'n groot skroef los êrens. Hel, 'n mens val mos nie 'n geregsdienaar aan oor jy 'n boete gekry het omdat jy verkeerd opgetree het nie? Nee wat, my ou, wat die beampte ookal gedoen of dalk gesê het, maak nie saak nie …. jy het vir jou gat 'n lekker lang, dik lat gesny en jy verdien elke hou wat daarmee val. Ek sidder om… Lees meer »